Giorgetto Giugiaro. Giorgetto Giugiaro () () — italiyalik avtomobil dizayneri. 1938-yil 7-avgustda Italiyaning Cuneo provinsiyasidagi Garessio kommunasida tugʻilgan. Superkarlar va mashhur kundalik transport vositalari loyihalarini ishlab chiqqan. Giugiaro 1999-yilda „Asr avtomobil dizayneri“ deb topildi va 2002-yilda uning nomi Avtomobil shon-shuhrat zaliga kiritildi. Avtomobillardan tashqari, Giugiaro Nikon uchun kamera korpuslarini loyihalashtirdi, 1983-yilda Porto Santo-Stefano "«navigatsiya»" yoʻlini ishlab chiqdi, 2003-yilda Lozanna sobori organini (taxminan 7000 trubadan iborat) va „Marille“ makaroning yangi shaklini ishlab chiqqan. U, shuningdek, Seiko uchun asosan poyga xronograflariga ega bir nechta soat modellarini, shuningdek, Okamura korporatsiyasi uchun ofis mebellarini ishlab chiqdi. Oʻzbekistonda ishlab chiqariladigan Chevrolet Lacetti modelining hatchback versiyasi dizaynini loyihalashtirgan. Dizaynga taʼsiri. Giugiaroning Alfa Romeo 105/115 seriyali kupelari kabi ilk avtomobillari koʻpincha De Tomaso Mangusta, Iso Grifo va Maserati Ghibli kabi arkali va egri shakllarga ega edi. 1960-yillarning oxirida Giugiaro tobora koʻproq burchakli dizaynlarni yaratdi. Keyinchalik BMW M1, Lotus Esprit S1 va Maserati Bora kabi tekis chiziqli dizaynlar paydo boʻldi. 1990-yillarning boshlarida dizayn yondoshuvi yana oʻzgarib, u oʻzining Lamborghini Calà, Maserati Spyder va Ferrari GG50 avtomobillari bilan yanada egri chiziqli yondashuvni joriy qildi. Giugiaro «DMC DeLorean» bilan mashhur. Oʻz vaqtida oʻzining noyob dizayni bilan eʼtiborga molik boʻlgan avtomobil Gollivudning «Kelajakka qaytib» blokbaster filmlari seriyasida koʻzga tashlandi. Uning tijoriy jihatdan eng muvaffaqiyatli dizayni Volkswagen Golf Mk1 edi. 1976-yilda Giugiaro Zamonaviy sanʼat muzeyi (MOMA) bilan yangi taksi kontseptsiyasini oʻrganib chiqdi, bu 1978-yilda Lancia Megagamma kontseptsiyasiga aylandi. Fiat 1978-yilda Italdesign kompaniyasidan 4 metr uzunlikdagi, baland tomli, baland h-nuqtali, koʻp funksiyali, monofazoli dizaynni soʻrab, kontseptsiyani buyurtma qilgan edi — ammo oxir-oqibat kontseptsiya ishlab chiqarish uchun juda xavfli deb qaror qilindi. Orqaga nazar tashlaydigan boʻlsak, Megagamma oʻziga xos muvaffaqiyatdan koʻra koʻproq taʼsirga ega edi. U „MPV/miniven harakatining kontseptual onasi“ hisoblanadi. Bu oʻz navbatida Nissan Prairie (1981) va Fiat 500L (2011) kabi mini/ixcham MPVlar, shuningdek, Renault Espace va Chrysler minivenlari kabi kattaroq MPVlar dizayniga taʼsir koʻrsatdi.